Document ID: /roh_data/filtered/fineweb-2-filterrobots_roh.jsonl.gz/33148

Furmas da demenza dettia differentas di Raimund Klesse, ch'è psichiater e president da l'Associaziun Alzheimer Grischun. Mo tar tut las furmas valia quai da bajegiar punts tranter las persunas dementas e lur concarstgauns. En il curs han Raimund Klesse e ses collegas empruvà da dar cussegls e tips co dumagnar quai en il mintgadi. Impurtant per las persunas ch'han da far cun carstgauns dements saja da mantegnair ruaus, d'avair pazienza ed er da prender ina u tschella situaziun cun umor.
Lavur voluntara
Il curs ch'ha cuzzà in'emna sa drizza a persunas ch'han da far en ina moda u l'autra cun persunas dementas, sajan quai confamigliars, amis u er persunas che fan lavur voluntara. Lavur voluntara tar in'organisaziun fa er Astrid Schneller. La dunna pensiunada accumpogna persunas attempadas. Regularmain s'entaupa ella cun senioras e seniors, tranter quels er persunas dementas. Ord quai motiv è ella er sa participada al curs.
RR actualitad 17:00